
Selam Alejkum,da li je dozvoljeno kupiti telefon ili nesto drugo na rate preko raiffeisen mastercard shopping kartice u kojoj kako oni kazu nema kamate? Allah vam dao svako dobro


———-  

Dodatak od Admin radi boljeg razumijevanja pitanja:


Ovu shopping karticu su mi nudili iz Raiffeisen banke pa sam istražio i na kojem principu radi. Na ovoj kartici dobijete unaprijed odobreni iznos novca (npr 500km) zatim sa tom karticom kupite robu u vrijednosti do raspoloživog iznosa koju odmah platite u potpunosti a nakon toga u ratama uplaćujete na shopping karticu dok ne uplatite cijelokupan potrošeni iznos novca.


Međutim u ugovoru koji potpisujete prilikom uzimanja same shopping kartice stoji klauzula da ukoliko zakasnite sa plaćanjem rate na karticu obračunava vam se ***[kamata](https://pitajucene.com/search/kamat/questions/ "Pretraži pitanja o kamati")***.


———————–


* 
* 
* 
* 
* 
* 
* 

 
Shopping Kartica

Alejkumusselam.  

Zbog zadnje navedene klauzule, tj ako klijent zakasni sa plaćanjem jedne rate obračunava mu se zatezna ***[kamata](https://pitajucene.com/search/kamat/questions/ "Pretraži pitanja o kamati")***, nije dozvoljeno kupovati preko spomenute bankovne shoping kartice, niti posjedovati takvu karticu . Zatezna kamata je klasična i osnovna kamata koja je bila raširena u džahilijetu kada se pojavio ***[islam](https://pitajucene.com/search/islam/questions/ "Pretraži pitanja o Islamu")*** a koju je on zabranio. To je kamata na principu posudim ti određeni iznos da ga vratiš u određeno vrijeme, pa ako zakasniš moraš vratiti više.


Ve billahi tevfik.


